wickkiey/tamil-wikipedia-markdown huggingface dataset:
# எம். என். ராய்



**மனபேந்திர நாத் ராய்** அல்லது **எம். என். ராய்** (*M. N. Roy*, 21 மார்ச்சு 1887 - 26 ஜனவரி 1954) இந்தியா விடுதலை அடைய புரட்சிச் செயல்களில் ஈடுபட்டவர். ஒரு கம்யூனிஸ்ட்டு, போராளி, சிந்தனையாளர், நாத்திகர் என்று இவர் போற்றப்படுகிறார்.  

## பிறப்பும் படிப்பும்
இவரது இயற்பெயர் நரேந்திர நாத் பட்டாச்சாரியா. தந்தை ஒரு புரோகிதர். ராய் மேற்கு வங்கத்தில் ஆர்பிலியா என்னும் ஊரில் பிறந்தார். அவருடைய பள்ளிப்படிப்பு ஆர்பிலியாவில் தொடங்கியது. வங்கத்தொழில்க் கழகத்தில் பொறியியலும் வேதியியலும் கற்றார். சொந்த முயற்சியில் தொடர்ந்து படித்து தம் அறிவைப் பெருக்கிக்கொண்டார்.  

## தேசிய உணர்ச்சி
19ஆம் நூற்றாண்டின் இறுதியில் இந்திய தேசிய உணர்ச்சி எங்கும் பரவத்தொடங்கியது. பங்கிம் சந்திர சட்டர்ஜி, விவேகானந்தர் ஆகியோரின் எழுத்துகளைப் படித்து உணர்வு பெற்றார். பிரித்தானிய அரசுக்கு எதிராகப் போராடி இந்தியா விடுதலை பெறவேண்டும் என்று விரும்பினார். ஆயுதப்புரட்சி மூலம் மாற்றம் காணலாம் என்று நம்பினார். இந்தியர்களுக்கு தனி அரசியல் அமைப்பு சட்டம் வேண்டும் என்பதை முதன்முதலாக, 1927 ல் வலியுறுத்தி பேசினார்.  

## பொதுவுடைமைக் கட்சி
மெக்சிக்கோவிலும் இந்தியாவிலும் பொதுவுடைமைக் கட்சியைத் தொடங்கினார். தொழிலாளர் பற்றிய சட்டங்களைப் படித்து அவற்றில் ஆழ்ந்த அறிவு பெற்றார். மெக்சிக்கோவிலிருந்து உருசியாவுக்குச் சென்றார். அங்கு லெனின், டிராட்ஸ்கி, ஸ்டாலின் ஆகியோரின் நட்பைப் பெற்றார். 1923இல் கம்யூனிஸ்டுக் கொள்கைத் திட்டம் வகுக்கப்பட்டது. இக்கொள்கைத் திட்டத்தில் எம். என். ராயின் கருத்துக்களும் விவாதிக்கப்பட்டன. பின்னர் உஸ்பெகிஸ்தான், சீனா ஆகிய நாடுகளுக்கும் சென்று பொதுவுடைமைக் கருத்துகளைப் பரப்பினார்.  

## இந்தியாவுக்குத் திரும்பல்
1930 டிசம்பரில் இந்தியாவுக்குத் திரும்பினார். ஜவகர்லால் நேரு, சுபாஸ் சந்திர போஸ் ஆகியோரைச் சந்தித்துப் பேசினார். இந்தியாவில் காங்கிரஸ் கட்சியில் சேர விரும்பினார். இருப்பினும் காந்தியடிகளின் தலைமையை அவர் விரும்பவில்லை. பம்பாயில் கைதாகி சிறைக்குச் சென்றார். இன்டிபெண்டென்ட் இந்தியா என்னும் இதழை நடத்தினார். ஏஐடியூசி என்னும் தொழிற்சங்கத்திற்குப் புத்துயிர் கொடுத்துத் தொடங்கி வைத்தார்.  

ஆனால் பிற்காலத்தில் முதலாளிய சனநாயகத்தையும் கம்யூனீசத்தையும் வெறுத்து ஒதுங்கினார். புரட்சிகர மனிதநேயம் என்ற கொள்கைக்காக தம் இறுதிக் காலத்தில் பாடுபட்டார். 1954இல் டேராடூனில் இறந்தார்.
# திராக்கோல் கோட்டை


**திராக்கோல் கோட்டை** என்றும் சில சமயங்களில் **தெரெக்கோல் கோட்டை** என்றும் அழைக்கப்படும் கோட்டை இந்தியாவின் கோவாவில் அமைந்துள்ளது. கோவாவின் வட முனையில், திராக்கோல் ஆற்றின் கழிமுகத்துக்கு அருகில் கட்டப்பட்டுள்ள இது பனாசியில் இருந்து 42கிமீ தொலைவில் உள்ளது.மராட்டிய மொழியில் *திர் கோல்* என்பது "சரிவுடன் அமைந்த ஆற்றங்கரை" எனப் பொருள்படும்.  

## வரலாறு
இது 17 ஆம் நூற்றாண்டில் சாவந்த்வாடியின் மன்னரான மகாராசா கென் சாவந்த் போன்சுலேயால் கட்டப்பட்டது. அரபிக் கடலைத் தெளிவாகப் பார்க்கக்கூடிய வகையில், ஆற்றின் வடகரையில் ஒரு குன்றின்மீது இதற்கு அமைவிடம் தெரிவுசெய்யப்பட்டது. சாவந்த்வாடியின் போன்சுலேக்கள் பல உள்ளூர்க் கடற்படைக் கப்பல்களை திராக்கோல் ஆற்றில் பாதுகாப்பாக வைத்திருந்தனர்.  

### போர்த்துக்கேயர் ஆதிக்கம்

1746ல் போர்த்துக்கேயர், கோவாவின் 44ஆவது வைசுராயான பெட்ரோ மிகுவேல் டி அல்மெய்தாவின் தலைமையில் சாவந்த்வாடி அரசருக்கு எதிராகப் போர் தொடுத்தனர். 1746 நவம்பர் 16 ஆம் தேதி அல்மெய்தா தனது போர்க் கப்பல்களைக் கைசுவா ஆறு வரை கொண்டுவந்து சாவந்த்வாடி அரசரின் கடற்படைக்கு எதிராகக் கடற்போரில் ஈடுபட்டான். இப்போரில் போர்த்துக்கேயர் சாவந்த்வாடியின் கப்பற்படையைத் தோற்கடித்தனர். தொடர்ந்து தரையில் இடம்பெற்ற போர்களின் பின்னர் 1746 நவம்பர் 23 ஆம் தேதி திராக்கோல் கோட்டை போர்த்துக்கேயரிடம் சரணடைந்தது. இதன் பின்னர் இக்கோட்டை போர்த்துக்கேயரின் கடற் பாதுகாப்பின் ஒரு முக்கிய பகுதியாக விளங்கியது. 1764ல் இது பெரிய அளவில் திருத்தி அமைக்கப்பட்டது. இந்தியாவில் போர்த்துக்கேயரின் கட்டுப்பாட்டில் இருந்த பிரதேசங்கள் 1961 ஆம் ஆண்டில் இந்தியாவுடன் இணைக்கப்படும் வரை இக்கோட்டை போர்த்துக்கேயரின் கட்டுப்பாட்டிலேயே இருந்தது.  

1819 பெப்ரவரி 17 அன்று மராட்டாக்களின் தோல்வியைத் தொடர்ந்து, கையெழுத்திடப்பட்ட ஒப்பந்தத்தின்படி, சாவந்த்வாடி அரசர் போன்சுலே கைமா சாவந்த் பிரித்தானியரின் மேலாண்மையை ஏற்றுக்கொண்டார். இந்த ஒப்பந்தத்தின் பின்னர் திராக்கோல் கோட்டைப் பகுதி பிரித்தானிய நட்புப் பகுதிகளிடையே ஒரு தீவுபோல் அமைந்தமையால், இக்கோட்டை அதன் உத்திசார் முக்கியத்துவத்தை இழந்தது.  

### உள்ளூர்க் கிளர்ச்சி
கோவாவில் பிறந்த முதலாவது கோவாவின் வைசுராயான முனைவர் பர்னார்டோ பெரெசு டா சில்வாவின் தலைமையில் போர்த்துக்கேயருக்கு எதிராக 1825ல் இடம்பெற்ற கிளர்ச்சியின்போது, கிளர்ச்சியாளர்களின் தளமாக இக்கோட்டை விளங்கியது. ஒரு இரக்கமற்ற போர்த்துக்கேயக் கட்டளை அதிகாரியான டா சுன்கா என்பவன் கோட்டைக்குள் புகுந்து அங்கிருந்த படையினர் அனைவரினதும் தலைகளைக் கொய்து கம்பங்களில் ஏற்றிவைக்குமாறு பணித்தான்.  

## தற்போதைய நிலை
தற்போது அழிந்த நிலையில் உள்ள இக்கோட்டை திராக்கோல் கோட்டை மரபுரிமை என்னும் பெயரில் ஒரு சுற்றுலா விடுதியாக மாற்றப்பட்டுள்ளது. இங்குள்ள தேவாலயம் வழமையாகப் பொதுமக்களின் பயன்பாட்டுக்காகத் திறக்கப்படுவதில்லை எனினும், ஆண்டுத் திருவிழா போன்ற சிறப்புக் காலங்களில் மட்டும் திறந்துவிடப்படுகிறது.
# மூங்கில் கோட்டை



**மூங்கில் கோட்டை** என்பது சாண்டில்யன் இயற்றிய புகழ் பெற்ற புதினமாகும். இது 'தமிழ் நேசன்' எனப்படும் மலேசிய நாட்டு தமிழ் இதழில் தொடர்கதையாக வெளிவந்தது. பின்னர் வானதி பதிப்பகத்தின் மூலம் நூலாக வெளியானது. இப்புதினம் கி.பி 3ஆம் நூற்றாண்டில் நெடுஞ்செழியன் என்ற பாண்டிய மன்னனுக்கும் சேர சோழ மற்றும் சில குறுநில மன்னர்களுக்கும் இடையே நடந்த தலையானங்கானப் போருக்குப் பின்னர் நடந்தேறிய நிகழ்வுகளை அடிப்படையாகக் கொண்டு இயற்றப்பட்டுள்ளது.  

## கதை
சேர மன்னன் நெடுஞ்செழியனின் மேல் மதிப்பு கொண்ட புலவர் விளங்கும் ‘குறுங்கோழியூர்கிழார்’ அவரை சிறையில் இருந்து வெளிக்கொண்டுவர நினைக்கிறார். அதற்கு நெடுஞ்செழியனின் சகோதரி ‘இமயவல்லி’ உதவுகிறாள். இதற்காக சேர நாட்டிலிருந்து ‘இளமாறன்’ எனும் இளைஞனை மதுரைக்கு வரவழைக்கிறார் புலவர். வந்த அன்றே அவன் மன்னரோடு மோத வேண்டி வருகிறது. மூங்கில் கோட்டைக்கு போகும் வழியில் பாண்டியனின் ஆசிரியரான ‘சித்தர்’ தடுத்து நிறுத்துவதோடு, அவர்களை கைது செய்யாமல் உள்ளே செல்ல அனுமதிக்கிறார். இதனால், இளமாறன் மூங்கில் கோட்டைக்கு செல்கிறான். மூங்கில் கோட்டையில் இருந்து எப்படி அவன் மன்னரை விடுவிக்கிறான்? மன்னரின் சகோதரி மேல் இளமாறன் கொண்ட காதல் நிறைவேறுகிறதா? சித்தர்–இளமாறன் இடையே உள்ள உறவு என்ன? போன்ற கேள்விகளுக்கு விடை தருவதே இந்நூலின் முடிவு.  

## கதை உருவாக்கம்
இளவயதில் அரியணை ஏறிய பாண்டியன் நெடுஞ் செழியன் தலையாலங்கானத்துச் செருவென்ற வரலாற்றை அடிப்படையாகக் கொண்டது. இளவயதுள்ள நெடுஞ்செழியன், சோழர், சேரர் முதலிய எழுவர் படைகளைத் தலையாலங் கானத்தில் முறியடித்து சேரமானான யானைக் கண்சேய் மாந்தரஞ்சேரல் இரும்பொறையையும் சிறைப்பிடித்தான். சிறைப்பிடித்ததன்றி, சிறை வைத்த இடத்தைச் சுற்றிலும் அகழிகளை வெட்டி அவற்றின் மேல் மூங்கில்களைப் பரப்பி மறைத்து வைத்ததால், சேரனை விடுவிக்க வந்த யானைப் படைகள் அந்த அகழிகளில் வீழ்ந்து அழிந்து போனதாக வரலாறு கூறுகிறது. இத்தகைய கொடுஞ் சிறையினின்று யானைக்கண் சேய் தந்திரத்தால் தப்பியதாகவும் குறிப்புகள் காணப்படுகின்றன. இக்குறிப்புகளை, "பண்டை நாளையச் சேர மன்னர்கள்” என்ற வரலாற்று நூலில் பேராசிரியர் ஒளவை சு. துரைசாமிப்பிள்ளை அவர்கள் மிகத் தெளிவாகத் தந்திருக்கிறார்கள்.  

சேரனிடம் அன்பு மிக்க குறுங்கோழியூர்க்கிழார் என்ற புலவர், சோமான் தப்பியது குறித்துப் பாடிய சிறப்புப் பாடல்களும் மேற்படி வரலாற்று நூலில் இடம் பெற்றிருக்கின்றன. தவிர இந்த மூங்கில் கோட்டை சம்பவத்தைப் பற்றி ஸ்ரீ புஞ்சா முதலிய ஆசிரியர்களும் குறிப்புகள் எழுதியிருக்கிறார்கள். இந்த வரலாற்று நிகழ்ச்சியை அடிப்படையாகக் கொண்டு புனையப்பட்ட நாவல் தான் மூங்கில் கோட்டை. இதில் கதாநாயகன், கதாநாயகி, சித்தர், பாண்டிய சேனாதிபதி ஆகியவர் களைத் தவிர மற்றவர்கள் வரலாற்றில் இடம் பெற்றவர்கள். இந்தச் சிறு வரலாற்று நிகழ்ச்சி யைப் பெரும் கதையாகவும், நவரசங்களும் இணையும்படியாகவும் அமைக்க, கூடியவரை கற்பனையுடன் இயற்றியிருக்கிறார் ஆசிரியர். இந்த நவீனம் மலேசியா நாட்டின் 'தமிழ் நேசன்' பத்திரிகையில் தொடர்கதையாக வெளி வந்தது. மலேசிய நாட்டு மக்கள் பெரிதும் ரசித்த நூலாக இந்த நூல் விளங்கியது.
# ம. சா. அறிவுடைநம்பி

**ம. சா. அறிவுடைநம்பி** (மார்ச் 6, 1954 - சனவரி 3, 2014) தமிழறிஞரும், தமிழ்ப் பேராசிரியரும் ஆவார். புதுவைப் பல்கலைக்கழகத்தின் தமிழ்த்துறைப் பேராசிரியராகவும், தமிழ்ப் பல்கலைக்கழகத்தின் ஓலைச்சுவடிகள், அரிய கையெழுத்துச்சுவடிகள் துறையின் மேனாள் தலைவராகவும் பணியாற்றியவர்.  

முனைவர் ச. சாம்பசிவனார், சா. மனோன்மணி ஆகியோருக்குப் பிறந்த அறிவுடைநம்பி இளம் அறிவியல் பயின்றவர் தமிழ் முதுகலை, முனைவர், முதுமுனைவர் பட்டங்களைப் பெற்றவர். "திருநாவுக்கரசர் தேவாரத்தில் காணப்படும் இலக்கியக்கொள்கைகள்" என்னும் தலைப்பில் முனைவர் பட்டமும், "தஞ்சை மராட்டிய மன்னர்கள் வளர்த்த நுண்கலைகள்" என்னும் தலைப்பில் முதுமுனைவர் பட்டமும் ஆய்வுசெய்து பெற்றவர். ஆய்வுப்பணிகளில் முப்பதாண்டுகள் பட்டறிவுடைய இவர் பதினெட்டு ஆண்டுகள் கல்விப்பணியில் பட்டறிவு உடையவர். இவர் மேற்பார்வையில் பதினான்கு பேர் முனைவர் பட்டம் பெற்றுள்ளனர். 65 பேர் இளம் முனைவர் பட்டங்கள் பெற்றுள்ளனர்.  

## வெளி வந்த நூல்கள்
- போதமும் சுபக்கமும், 1978
- மூவர் தேவாரம் முதல் 5 பதிகங்கள்(மூலமும் உரையும்), 1981
- .திருநாவுக்கரசர் தேவாரத்தில் காணப்படும் இலக்கியக்கொள்கைகள், 1986
- சைவத்தமிழ் 1992
- தஞ்சை மராட்டிய மன்னர் வளர்த்த தமிழ் இலக்கியம் பகுதி 1, 1994
- புத்துலகச் சிந்தனைகள்,2003
- உள்ளங்கவர் ஓவியம்,2003
- தஞ்சை மராட்டிய மன்னர் வளர்த்த தமிழ் இலக்கியம் -பகுதி 2, 2003
- தஞ்சை மராட்டிய மன்னர் வளர்த்த தமிழ் இலக்கியம் -பகுதி 3, 2004
- நிகழ்வுக் கலைகள்,2004
- திருக்கோயில் வளர்க்கும் ஓவியக்கலை,2004
- தஞ்சை மராட்டிய மன்னர்கள் வளர்த்த நுண்கலைகள்,2006
- .இலக்கியச்செல்வம், 2006
- பதிப்புச் சிந்தனைகள்,2006
- குமரகுருபரர்,2007
- சைவமும் வாழ்வியலும்,2007
- ஏட்டிலக்கியம்,2008

## பதிப்பித்த நூல்கள்
- தமிழக வரலாற்றறிஞர்கள் தொகுதி 1,(இணைப் பதிப்பாசிரியர்), 1993
- ஆறாம் உலகச் சைவ மாநாட்டு மலர்(இணைப் பதிப்பாசிரியர்),1997
- காகிதச்சுவடி ஆய்வுகள்(பதிப்பாசிரியர்),2000
- பதிப்பு நிறுவனங்கள், (ப.ஆ),2002
- தஞ்சை வேதநாயக சாஸ்திரியார் ஆய்வுப்பனுவல்,(இ.பதி.)2003
- சுவடிப் பதிப்பாசிரியர்கள்(ப.ஆ), 2004
- பதிப்பியல் நெறிமுறைகள்,(ப.ஆ),2004
- ஆராய்ச்சி நெறிமுறைகளும் சுவடிகளைப் பதிப்பித்தலில் எழும் சிக்கல்களும்,2004
- தமிழக அறிஞர்கள் கடிதங்கள்,(ப.ஆ),2006
- அமைதித்தமிழ்(ப.ஆ),(2006)
- தமிழும் உலக ஒற்றுமையும்,2006
- சுவடியியல் கலைச்சொல் விளக்க அகராதி,2006
- ஒப்பிலக்கிய நோக்கில் தமிழ் இலக்கியம்(ப.ஆ),2007
# சதுரங்கத்தின் வரலாறு



**சதுரங்கம்** (Chess) 1500 ஆண்டுகள் வரலாற்றைக் கொண்ட விளையாட்டு ஆகும். இவ்விளையாட்டு ஆறாம் நூற்றாண்டிற்கு முன்னரே இந்தியாவில் விளையாடப்பட்டு வந்த வல்லாட்டம், சதுரங்கம் போன்ற விளையாட்டிலிருந்தே வளர்ச்சியடைந்தது என்பது பொதுவாக ஏற்றுக் கொள்ளப்பட்ட கருத்து. இங்கிருந்து மேற்கே ஐரோப்பாவுக்கும், கிழக்கே கொரியா வரையும் பல வேறுபாடுகளுடன் பரவியது. இது மங்கோலியா வழியாக ரஷ்யாவுக்குப் பரவியது. அங்கே ஏழாம் நூற்றாண்டின் தொடக்கத்தில் விளையாடப்பட்டதாகத் தெரிகிறது. இந்தியாவிலிருந்து பாரசீகத்துக்குப் பரவிய இவ்விளையாட்டு, பாரசீகத்தை இஸ்லாமியர்கள் கைப்பற்றிய பின்னர் இஸ்லாமிய நாடுகள் பலவற்றிலும் பரவியது. முஸ்லிம்களால் பத்தாம் நூற்றாண்டு அளவில் இது ஸ்பெயினில் அறிமுகப்படுத்தப்பட்டது. 13 ஆம் நூற்றாண்டில் காஸ்ட்டில்லின் அல்போன்சோ X, இன் ஆதரவில், செஸ், பாக்கம்மொன், டைஸ் என்னும் விளையாட்டுக்கள் தொடர்பான நூலொன்று எழுதப்பட்டுள்ளது. 11 ஆம் நூற்றாண்டில் செஸ் இங்கிலாந்தை எட்டியது. அங்கே அது கூரியர் முதலிய வேறுபட்ட வடிவங்களாக உருவெடுத்தது.  
இந்த விளையாட்டை இருவர் ஆடலாம்.ஒவ்வொருவருக்கும் பதினாறு காய்கள் உண்டு.(ராஜா  
(King) ,ராணி(Queen) , யானை(அல்லது) கோட்டை(Rook) , மந்திரி(Bishop) ,குதிரை(Knight) , மற்றும் சிப்பாய்(pawn) என்பவை) ஒருவர் கறுப்பு நிறக் காய்களையும் மற்றொருவர் வெள்ளை நிறக்காய்களையும் வைத்துக்கொள்ளலாம்.  

ஒவ்வொருவருக்கும் பதினாறு காய்கள் உண்டு:  
| காய் | ராஜா | ராணி | யானை | மந்திரி் | குதிரை | வீரன்(சிப்பாய்) |
| --- | --- | --- | --- | --- | --- | --- |

15 ஆம் நூற்றாண்டின் இறுதியில் செஸ் காய்களின் நகர்த்தல்களுக்கான வரைமுறைகள் இத்தாலியில் பயன்பாட்டுக்கு வந்தன. "போன்"கள் (வீரர்) முதல் நகர்த்தலின்போது இரண்டு கட்டங்கள் முன் நகரலாம் என்ற விதி ஏற்பட்டது, "பிஷப்" திறந்த கட்டங்களின் மூலைவிட்டம் வழியாக எவ்வளவு தூரமும் செல்லலாம் என்ற விதியும் புழக்கத்துக்கு வந்தது. முன்னர் இவை மூலைவிட்டம் வழியாக இரண்டு கட்டங்கள் மட்டுமே நகர அனுமதிக்கப்பட்டது. ஆனால் கட்டங்களைப் பாய்ந்து செல்ல இவற்றுக்கிருந்த அனுமதி நீக்கப்பட்டது. மூலை விட்டம் வழியாக ஒருகட்டம் மட்டுமே நகரலாம் என "இராணி"க்கிருந்த சக்தி கூட்டப்பட்டு திறந்த கட்டங்களினூடாக எத்திசையிலும், எவ்வளவு தூரமும் நகரலாம் என அனுமதிக்கப்பட்டு "இராணி" ஒரு மிகச் சக்திவாய்ந்த காயாக ஆக்கப்பட்டது.  

மேற்படி மாற்றங்கள் செஸ்ஸை கூடுதலாகப் பகுப்பாய்வு செய்வதற்கு வழிவகுத்ததின் மூலம், பல ஈடுபாடுள்ள செஸ் ஆர்வலர்களை உருவாக்கியது. அக்காலம் தொட்டு ஐரோப்பாவில் செஸ் அதிகம் மாற்றமில்லாது இன்று விளையாடப்படுவது போலவே இருந்துவருகிறது. சமநிலைக்கான நிபந்தனைகள் தவிர்ந்த ஏனைய, தற்போது புழக்கத்திலுள்ள வரைமுறைகள் யாவும் 19 ஆம் நூற்றாண்டு ஆரம்பத்தில் முடிவு செய்யப்பட்டன.
# சதுரங்கத் திறப்பு



**சதுரங்கத் திறப்பு** (*chess opening*) என்பது சதுரங்க விளையாட்டின் தொடக்கத்தில் செய்யப்படும் நகர்த்தல்களைக் குறிப்பதாகும். நகர்த்தப்படும் காய்களைப் பொறுத்து நகர்தல்கள் வகைப்படுத்தப்பட்டுள்ளன அவற்றிற்கு பெயரும் சூட்டப்பட்டுள்ளதன. ஆக்ஸ்போட் சதுரங்கத் துணை எனப் பொருள்படும் ஆங்கில நூலான *த ஆக்ஸ்போர்ட் கொம்பானியன் டு செஸ்* (The Oxford Companion to Chess) 1,327 சதுரங்கத் திறப்புகளை வகைப்படுத்தியுள்ளது.  
ஆரம்ப ஆட்டங்கள் நன்கு ஆராயப்பட்டு கொள்கை ரீதியாகப் பகுப்பாய்வுச் செய்யப்பட்டுள்ளதால் இவை புத்தக ஆரம்பிப்பு (Book opening) என்றும் அழைக்கப்படும்.
# த பிளாக் ஹோல்


**த பிளாக் ஹோல்** (*The Black Hole*) எனும் ஆங்கில மொழித் திரைப்படம் 1979 ஆம் ஆண்டு வெளியானது. இது ஒரு அறிவியல் புனைவுத் திரைப்படமாகும். விண்வெளி ஆராய்ச்சிக்கு சென்று விட்டு பூமிக்குத் திரும்பும் விண்வெளி ஓடம் ஒன்று கருந்துளை ஒன்றின் கவர்ச்சி விசையினால் பாதிக்கப்படுவதை இத்திரைப்படம் காட்டுகிறது. 20 மில்லியன் அமெரிக்க டாலர்கள் செலவில் எடுக்கப்பட்ட இத்திரைப்படம் 35,841,901 டாலர்கள் சம்பாதித்தது.
# பார்ப்பனப் பக்கம்

**'பார்ப்பனப் பக்கம்** என்பது பார்ப்பனர் புரியும் தொழில், பாங்குப் பகுதி. இதனைத் தொல்காப்பியம் *அறுவகைப்பட்ட பார்ப்பனப் பக்கம்* என்று குறிப்பிடுகிறது. இதனைத் தொல்காப்பியர் வாகைத்திணையின் ஏழு பகுதிகளில் ஒன்றாகக் குறிப்பிடுகிறார்.  

## ஆறு வகை
இதற்கு உரை எழுதும் தொல்காப்பிய உரையாசிரியர் இளம்பூரணர், ***ஓதல், ஓதுவித்தல், வேட்டல், வேட்பித்தல், ஈதல், ஏற்றல்** என்பன* என்று குறிப்பிடுகிறார். மேலும்  

*ஒழுக்கத்தான் மிகுதல் வாகையாம்*  

எனவும் குறிப்பிடுகிறார். இந்த ஆறுக்கும் இவர் மேற்கோள் பாடல்களையும் தருகிறார். அவற்றுள்  
:''நீர் நாண நெய் வழங்கியும்,  
:எண் நாணப் பல வேட்டும்''  
சோணாட்டுப் பூஞ்சாற்றூர்ப் பார்ப்பான் கௌணியன் விண்ணந்தாயன் வாழ்ந்தான் எனக் காட்டும் ஆவூர் மூலங்கிழார் பாடல் குறிப்பிடத்தக்கது. மற்றும்  
:''ஆன்ற கேள்வி அடங்கிய கொள்கை  
:நான்மறை முதல்வர் சுற்றம் ஆக  
:மன்னர் ஏவல் செய்ய  
:வேள்வி முற்றிய வயவாள் வேந்தே''  
வேட்பித்தல் பணிக்கு எடுத்துக்காட்டு ஆகும்.  

## இரண்டு துறை
புறப்பொருளுக்கு இலக்கணம் கூறும் புறப்பொருள் வெண்பாமாலை என்னும் நூலும் இதனை வாகைத்திணையில் வரும் இரண்டு துறைகளில் குறிப்பிடுகிறது.  

ஒன்று, **பார்ப்பன முல்லை** - இரு பெரு வேந்தர்களுக்கிடையே போர் மூளும்போது, நான்மறை ஓதும் பார்ப்பான், இருவரும் சினத்தைப் பொறுத்துக்கொண்டு இணைந்திருக்க வேண்டும் என்று எடுத்துக் கூறி இருவரையும் ஒன்றுசேர்த்து வைப்பது பார்ப்பன முல்லை என்று குறிப்பிடுகிறது. இந்தக் கருத்தினை விளக்கும் எடுத்துக்காட்டுப் பாடல் ஒன்றினை இவர் தாமே பாடி உரையாகக் காட்டியுள்ளார்.  

மற்றொன்று **பார்ப்பன வாகை** - வேள்வி செய்து சிறப்புப் பெற்ற பார்ப்பான் ஒருவன் வீடுபேற்று வெற்றியினைப் பெற மற்றவர்கள் அவனுக்காக வேள்வி செய்து அவனுக்குச் சிறப்பினை உண்டாக்குவது இது. இதற்கு எடுத்துக்காட்டாக இந்த ஆசிரியர் தாமே பாடிய பாடல் ஒன்றினை உரையில் இணைத்துள்ளார். இந்தச் செயலுக்கு எடுத்துக்காட்டாகத் திகழ்வது பாலைக் கௌதமனார் பல்யானைச் செல்கெழு குட்டுவனைப் பாடிப் பெற்ற பரிசலைக் குறிப்பிடலாம்.  

## பதிற்றுப்பத்து குறிப்பு
பாலைக் கௌதமனார் என்னும் புலவர் களங்காய்க்கண்ணி நார்முடிச் சேரல் என்னும் சேர மன்னனுக்கு அறிவுரை வழங்கும்போது *ஓதும்போதும், பிறரை ஓதச் செய்யும்போதும், வேள்வி செய்யும்போதும், பிறரை வேள்விப் பணியில் ஈடுபடுத்தும்போதும், பிறருக்கு வழங்கும்போதும், பிறரிடமிருந்து ஏற்கும்போதும் அந்தணரைப் பின்பற்றவேண்டும்* என்று அறிவுரை கூறுகிறார்.  

## திருக்குறள் குறிப்பு
திருக்குறளில் *அறுதொழிலோர்* என்னும் தொடர் வருகிறது. இதற்கு உரை எழுதும் பரிமேலழகரும் அவருக்கு முந்தைய உரையாசிரியர்களும் அறுதொழிலோரை அந்தணர் எனவே குறிப்பிடுகின்றனர். அறுதொழில் என்பதற்குப் பரிமேலழகர் தொல்காப்பிய உரையாசிரியர் இளம்பூரணர் குறிப்பிடும் ஆறு தொழில்களை அப்படியே வழிமொழிகிறார்.  

## அடிக்குறிப்புகள்
# கலச மஹால்

**கலச மஹால்** (Khalsa Mahal), அல்லது **சேப்பாக்கம் அரண்மனை**, என்பது இந்தோ-சரசெனிக் கட்டிடப்பாணியில் *பால் பென்பீல்டு* என்ற ஆங்கில பொறியாளரால் வடிவமைக்கப்பட்டு 1801-ம் ஆண்டு கட்டப்பட்ட பழமையான கட்டிடம் ஆகும். 18-ம் நூற்றாண்டைச் சேர்ந்த இக்கட்டிடத்தை ஆங்கிலேய அரசு 1859-ம் ஆண்டு எடுத்துக்கொண்டது.  

## அமைவிடம்
இந்திய நாட்டில் தமிழ்நாடு மாநிலத்தில் சென்னையில் வால்டாக்ஸ் சாலை, சேப்பாக்கத்தில் அமைந்துள்ளது. 1960ம் ஆண்டு கட்டப்பட்ட அரசு அலுவலகங்கள் நிறைந்த எழிலகம் கட்டிடத்தின் பின் பகுதியில் அமைந்துள்ளது. இதன் அருகே சேப்பாக்கம் துடுப்பாட்ட அரங்கம், சேப்பாக்கம் பறக்கும் மின்சார தொடர் வண்டி நிலையம் அமைந்துள்ளன.  

## இந்திய-அரேபிய கட்டிடக்கலை
இந்திய-அரேபிய கட்டிடக்கலையின் துணைகொண்டு கட்டப்பட்ட கட்டிடங்கள் பல இந்தியாவில் உள்ளன. இவற்றில் சென்னை மாநகரில் மட்டும் 450க்கும் மேல் அமைந்துள்ளன. இவற்றில் 1798-ல் கட்டப்பட்ட வால்டாக்ஸ் சாலையில் அமைந்துள்ள கலச மஹாலும், மெரீனா வாலாஜா சாலையில் அமைந்துள்ள ஹுமாயுன் மஹாலும் முக்கியமானவையாகும். 1768 முதல் 1855 வரை ஆற்காடு நவாப் ஹுமாயூன் மகாலில் வசித்தார் என்பது குறிப்பிடத்தக்கது.  

## நிலை
இக்கட்டிடம் ஜனவரி 16, 2012 அன்று அதிகாலை 12:50 மணிக்கு தீப்பற்றி எரிந்து சிதிலமானது.  

## மேற்கோள்

- சேப்பாக்கம் அரண்மனை
# மணிப்பால்


**மணிப்பால்** (*Maṇipāl*) இந்தியாவின் கருநாடக மாநிலத்தில் அமைந்துள்ள ஓர் பல்கலைக்கழக நகரம். உடுப்பி நகரத்தின் புறநகராக அமைந்துள்ள மணிப்பால் உடுப்பி நகராட்சியின் ஆளுமையில் உள்ளது. தென்மேற்கு இந்தியாவில் அரபிக்கடலிலிருந்து கிழக்கில் தொலைவில் மலபார் கடற்கரையின் மலைப்பாங்கான நிலப்பரப்பில் அமைந்துள்ளது. உயரமான மேட்டுநிலத்திலிருந்து மேற்கே அரபிக்கடலையும் கிழக்கே மேற்குத் தொடர்ச்சி மலைத்தொடரையும் காணுமாறான சூழலில் அமைந்துள்ளது.
# மைக்ரோசாப்ட் ஆபிஸ் 365


**ஆபிஸ் 365** என்பது ஆண்டு அல்லது மாத சந்தா செலுத்திப் பெறும் இணையவழி மைக்ரோசாப்ட் ஆபிஸ் பொதிகளையும் கூடுதல் மென்பொருள் சேவைகளையும் உள்ளடக்கிய தொகுப்பாகும். இது மைக்ரோசாப்ட் ஆபிஸ் தளத்தைத் தழுவிய மென்பொருட்களையும் சேவைகளையும் இணையம் வழியாக வழங்குகிறது.  

மைக்ரோசாப்ட்டின் வணிக உற்பத்தித்திறன் இணையப் பொதிக்கு வாரிசாக உருவாக்கப்பட்ட இது துவக்கத்தில் மின்னஞ்சல் சேவை வழங்கி, சமூக வலையமைப்பு மற்றும் கூட்டாண்மை, மற்றும் மேகக்கணி சேமிப்பு ஆகிய சேவைகளை மட்டுமே தருவதாயிருந்தது. எனவே முதலில் எக்ஸ்சேஞ்சு, லிங்க், ஷேர்பாயிண்ட், ஆபிஸ் இணைய பயன்பாட்டுச் செயலிகளை உள்ளடக்கி இருந்தது. இவற்றை மேசைக்கணினியின் மைக்ரோசாப்ட் ஆபிஸ் 2010 பயன்பாடுகளுடன் ஒருங்கிணைத்து பெருவணிக நிறுவனங்களுக்கு வழங்கியது. ஆபிஸ் 2013 வெளியீட்டிற்குப் பிறகு ஆபிஸ் 365 விரிவாக்கப்பட்டு பலவகைப்பட்ட நிறுவனங்களுக்கும் பொதுப் பயனர்களுக்கும் பயன்படும் வகையில் புதிய திட்டங்கள் இணைக்கப்பட்டன. மேசைக்கணினி ஆபிஸ் பொதியை ஒரேயடியாக வாங்கவியலாத மாதச்சந்தா கட்டி பயன்படுத்த விரும்பிய பொது நுகர்வாளர்களுக்கு ஏற்ற வகையில் திட்டம் மாற்றி வடிவமைக்கப்பட்டது.  

அக்டோபர் 2010இல் தொடங்கிய பீட்டா சோதனை முடிவுற்றவுடன் ஆபிஸ் 365 சூன் 28, 2011இல் முறையாக வெளியிடப்பட்டது.  

## மேற்சான்றுகள்
# வார்ப்புரு:Infobox sport overview

}}  
| caption = }  

| label1 = நாடு  
| data1 = }  

| label2 =  
| data2 = }  
| label3 =  
| data3 =  
| label4 =  
| data4 =  
| label5 = Nickname(s)  
| data5 = }  
| label6 =  
| data6 = }  
| label7 =  
| data7 = }  
| label8 = சங்கங்கள்  
| data8 = }  

| header9 =  
| header10 =  
| header11 =  
| header12 =  
| header13 =  
| header14 =  

| header15 =  
| label16 =  
| data16 = }  
| label17 = Season  
| data17 = }  
}}<noinclude>  
</noinclude>
# ஜோர்ஷ் கோரி



**ஜோர்ஷ் கோரி** (Jorge Cori) (பிறப்பு: ஜூலை 30, 1995) பெரு நாட்டைச் சார்ந்தவர். இவர் ஒரு சதுரங்க விளையாட்டு வீரர் ஆவார். இவர் அமெரிக்காவின் 18 வயதுக்கு உட்பட்டோருக்கான சதுரங்க வீரர்களில் முதலாமவராகவும், பெரு நாட்டில் மூன்றாமவராகவும், உலக அளவில் 8 வது இடத்திலும் இருந்தார். இவர் 2004 ஆம் ஆண்டு தனது 9 வது வயதில் *பைட் மாஸ்டர்* (Fide Master) பட்டத்தை வென்றார். 2009 ஆம் ஆண்டு அக்டோபர் மாதம் தனது 14 வது வயதில் *கிராண்ட் மாஸ்டர்* பட்டத்தை வென்றார். இவரது சகோதரி டெய்சி எஸ்டெலா கோரி டெலோ பெண்களுக்கான *உலக கிராண்ட் மாஸ்டர்* பட்டத்தை வென்றவர்.
# டெய்சி எஸ்டெலா கோரி டெலோ



**டெய்சி எஸ்டெலா கோரி டெலோ** (Deysi Estela Cori Tello, பிறப்பு: ஜூலை 2, 1993) பெரு நாட்டைச் சார்ந்த சதுரங்க விளையாட்டு வீரர் ஆவார். இவர் பெண்களுக்கான * கிராண்ட் மாஸ்டர்* பதக்கத்தை வென்றவர் ஆவார். இவர் பெரு நாட்டின் சதுரங்க வீரர்கள் வரிசையில் 10 வது இடத்தில் உள்ளார். 2011 ஆம் ஆண்டு ஆகஸ்டு மாதம் பெண்களுக்கான 20 வயதிற்கு கீழ்ப்பட்டோருக்கான போட்டியில் பதக்கம் வென்றார். இவரது சகோதரரான ஜோர்ஷ் கோரியும் சதுரங்க விளையாட்டு வீரராவார்.
# வம்சி கிருஷ்ணா



**வம்சி கிருஷ்ணா** இந்தியத் திரைப்பட நடிகராவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். *தடையறத் தாக்க*,*இவன் வேற மாதிரி* மற்றும் *நய்யாண்டி (திரைப்படம்)*.ஆகிய படங்களில் எதிர்மறை நாயகனாக நடித்துள்ளார்.  

## திரைப்படம்
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2006 | *ஸ்டைல்* | தெலுங்கு |  |  |
| 2006 | *ஒக்க விசித்திரம்* | சந்தோஸ் பாபு | தெலுங்கு |  |
| 2007 | *நவ வசந்தம்* | தெலுங்கு |  |  |
| 2009 | *ஒக்க சித்திரம்* | தெலுங்கு |  |  |
| 2010 | *டார்லிங்* | ரிசி | தெலுங்கு |  |
| 2010 | *நாகவள்ளி* | தெலுங்கு |  |  |
| 2011 | *நேனு நா ராட்சசி* | தெலுங்கு |  |  |
| 2012 | *தடையறத் தாக்க* | குமார் | தமிழ் |  |
| 2013 | *பாட்ஷா* | தெலுங்கு |  |  |
| 2013 | *நய்யாண்டி (திரைப்படம்)* | கிருஷ்ணா | தமிழ் |  |
| 2013 | *அத்தாரிண்டிகி தாரேதி* | தெலுங்கு |  |  |
| 2013 | *டீல்* | தமிழ் | தயாரிப்பு நிலையில் |  |
| 2013 | *இவன் வேற மாதிரி* | தமிழ் |  |  |
| 2013 | *மான் கராத்தே* | தாமஸ் பீட்டர் (பீட்டர் கில்லர்) | தமிழ் | படபிடிப்பில் |
| 2014 | ரோமியோ ஜூலியட் (திரைப்படம்) | அர்ஜூன் | தமிழ் |  |
| 2015 | தனி ஒருவன் | விக்கி | தமிழ் | } |

## ஆதாரம்

## வெளி இணைப்பு
# பிரமீட் நடராஜன்



**பிரமீட் நடராஜன்** (பிறப்பு **வி, நடராஜன்**) தமிழ் நடிகராவார். இவர் தமிழ் மற்றும் தெலுங்குத் திரைப்படங்களில் நடித்துள்ளார். மணிரத்தினத்தின் அலைபாயுதே திரைப்படத்தில் மாதவனின் தந்தையாக திரைப்படத்தில் முதன்முதலாக நடித்தார்.  

## வரலாறு
தமிழ்நாடில் தஞ்சாவூர் பகுதியில் பிறந்தவர் நடராஜன். பின்பு சென்னையை இருப்பிடமாக மாற்றிக் கொண்டார்.  

## திரைப்படங்கள்
### நடிகர்
| ஆண்டு | படம் | கதாப்பாத்திரம் | குறிப்பு |
| --- | --- | --- | --- |
| 2000 | *அலைபாயுதே* | வரதராஜன் |  |
| 2001 | *சமுத்திரம்* |  |  |
| *சிவா ராமா ராஜூ* | தெலுங்கு |  |  |
| *பிரண்ட்ஸ்* |  |  |  |
| 2002 | *துள்ளுவதோ இளமை* |  |  |
| *சொல்ல மறந்த கதை* | சொக்கலிங்கம் |  |  |
| *அழகி* |  |  |  |
| *வில்லன்* |  |  |  |
| *அற்புதம்* |  |  |  |
| 2003 | *ஆகா எத்தனை அழகு* | நடராஜன் |  |
| *ஒற்றன்* | குமாரசாமி |  |  |
| *குறும்பு* |  |  |  |
| 2004 | *விருமாண்டி* | வைத்தியநாதன் |  |
| *உதயா* |  |  |  |
| 2005 | *கண்ணாடிப் பூக்கள்* |  |  |
| *பெப்ரவரி 14* |  |  |  |
| 2006 | *கள்வனின் காதலி* |  |  |
| *திருப்பதி* |  |  |  |
| 2007 | *சிவாஜி* |  |  |
| 2013 | *நய்யாண்டி* | } |  |

## ஆதாரம்
# சதீஸ்



**சதீஸ்** இந்தியத் திரைப்படத் துறை நடிகராவார். இவர் தமிழ்த் திரைப்படங்களில் நடித்துள்ளார். சிவகார்த்திகேயனுடன் எதிர்நீச்சல் படத்தில் நடித்துப் புகழ்பெற்றார்.  

## சின்னத்திரை

சதீஸ் தனது நாடகக் குழுவில் எட்டு ஆண்டுகளாக கிரேசி மோகனுடன் பணிபுரிந்தார், அதே சமயத்தில் அவரது தயாரிப்புகளுக்கான உரையாடல்களை எழுதுவதற்கும் அவர்களின் மேடை நாடகங்களில் "சாக்லேட் கிருஷ்ணா"வாக நடிப்பதற்கும் உதவினார்.  

## திரைப்படங்கள்
| ஆண்டு | படம் | கதாப்பாத்திரம் | குறிப்பு |
| --- | --- | --- | --- |
| 2010 | *தமிழ் படம்* | பாண்டியா |  |
| 2010 | *மதராசபட்டினம்* | பச்ச |  |
| 2010 | *கொல கொலயா முந்திரிக்கா* |  |  |
| 2011 | *வாகை சூட வா* |  |  |
| 2012 | *மெரினா* |  |  |
| 2012 | *மாலைப் பொழுதின் மயக்கதிலே* | தருண் |  |
| 2012 | *தாண்டவம்* | வடிவழகு ஏஜென்ட் |  |
| 2013 | *வத்திக்குச்சி* |  |  |
| 2013 | *எதிர்நீச்சல்* | பீட்டர் | பரிந்துரைக்கப்பட்டார் சிறந்த நகைச்சுவை நடிகருக்கான விஜய் விருது |
| 2013 | *நய்யாண்டி* |  |  |
| 2014 | *மான் கராத்தே* | சான்டி |  |
| 2014 | *சிகரம் தொடு* | கே கே |  |
| 2014 | *கத்தி* | ரவி | எடிசன் விருதுகள் சிறந்த நகைச்சுவை நடிகருக்கான எடிசன் விருது |
| 2015 | *ஆம்பள* | சக்தி |  |
| 2015 | *வை ராஜா வை* | ராஜா |  |
| 2015 | *தங்க மகன்* | குமரன் | எடிசன் விருதுகள் சிறந்த நகைச்சுவை நடிகருக்கான எடிசன் விருது |
| 2016 | *முத்தின கத்திரிக்கா* | சரவணன் |  |
| 2016 | *தேவி* | மேட் மேக்ஸ் |  |
| 2016 | *றெக்க* | கீரை |  |
| 2016 | *ரெமோ* | வள்ளிகாந்த் | எடிசன் விருதுகள் சிறந்த நகைச்சுவை நடிகருக்கான எடிசன் விருது |
| 2016 | *பரந்து செல்லா வா* | மணி |  |
| 2017 | *பைரவா* | சண்முகம் |  |
| 2017 | *மொட்ட சிவா கெட்டா சிவா* | சதீஸ் |  |
| 2017 | *வேலைக்காரன்* | } |  |

## ஆதாரம்
# சிங்கம்புலி



**சிங்கம்புலி** தமிழ் நடிகரும், இயக்குநரும், வசனகர்த்தாவும் ஆவார். இவர் ரெட் மற்றும் மாயாவி ஆகிய படங்களுக்குப் பிறகு திரைப்படங்களில் சிறுசிறு வேடங்களை ஏற்று நடித்துவருகிறார்.  

## திரைப்பட விபரம்
### இயக்குநராக
| ஆண்டு | படம் | கதாப்பாத்திரம் | குறிப்புகள் |
| --- | --- | --- | --- |
| 2002 | *ரெட்* | அஜித் குமார், பிரியா கில் | ராம் சத்யா என்ற பெயரில் இயக்கிய படம் |
| 2005 | *மாயாவி* | சூர்யா, ஜோதிகா | } |

### இணை இயக்குநராக
- *பிதாமகன்* (2003)
- *நான் கடவுள்* (2009)

### வசனகர்த்தாவாக
| ஆண்டு | படம் | குறிப்பு |
| --- | --- | --- |
| 2004 | *பிதாமகன்* |  |
| 2009 | *ரேனிக்குண்டா* |  |

### நடிகர்
| ஆண்டு | படம் | கதாப்பாத்திரம் | குறிப்பு |
| --- | --- | --- | --- |
| 2009 | *நான் கடவுள்* |  |  |
| *மாயாண்டி குடும்பத்தார்* | மாயாண்டி விருமாண்டி |  |  |
| 2010 | *கோரிப்பாளையம்* | எம். ஜி. ஆர். சின்னசாமி |  |
| *மிளகா* |  |  |  |
| 2011 | *தூங்கா நகரம்* |  |  |
| *நந்தினி* |  |  |  |
| *முத்துக்கு முத்தாக* |  |  |  |
| *எத்தன்* | வீரசிங்கம் |  |  |
| 2012 | *செங்காத்து பூமியிலே* | ஒண்டிப்புலி |  |
| *அரவான்* |  |  |  |
| *மனம் கொத்திப் பறவை* | மோடுமுட்டி |  |  |
| *பாண்டி ஒலிபெருக்கி நிலையம்* |  |  |  |
| *அகிலன்* |  |  |  |
| 2013 | *கடல்* |  |  |
| *தேசிங்கு ராஜா* | கௌசிக் |  |  |
| *நய்யாண்டி* |  |  |  |
| *ஜன்னல் ஓரம்* |  |  |  |
| *ரகளபுரம்* | } |  |  |

## ஆதாரம்

## வெளியிணைப்புகள்
-
# கோஸ்ட்டா ரிக்கா தேசிய காற்பந்து அணி



**கோஸ்ட்டா ரிக்கா தேசிய காற்பந்து அணி** (*Costa Rica national football team*), இரசிகர்களால் *லா செலெ* அல்லது *லாசு டைக்கோசு* என்றழைக்கப்படும் தேசிய அணி கோஸ்ட்டா ரிக்காவின் சார்பாக பன்னாட்டு காற்பந்தாட்டப் போட்டிகளில் விளையாடுகிறது. இதனை கோஸ்ட்டா ரிக்கா காற்பந்துக் கூட்டமைப்பு (Federación Costarricense de Fútbol) மேலாண்மை செய்கிறது. வட, மத்திய அமெரிக்க மற்றும் கரீபியன் கால்பந்துக் கூட்டமைப்பில் மெக்சிக்கோ, ஐக்கிய அமெரிக்காவை அடுத்து மூன்றாவது மிகவும் வெற்றிகரமான அணியாக விளங்குகிறது. நடு அமெரிக்காவில் மிகவும் வெற்றிகரமான அணியாக நான்கு உலகக்கோப்பைகளில் இறுதிப் போட்டிகளில் விளையாடத் தகுதிப் பெற்றுள்ளது. இத்தாலியில் நடந்த 1990 உலகக்கோப்பையில் கடைசி பதினாறுவர் சுற்றினை எட்டியுள்ளது. 2006இல் செருமனியில் நடந்த உலகக்கோப்பையில் மிகவும் மோசமாக விளையாடி 32 அணிகளில் 31வது இடத்தை பிடித்தது.  

வட, மத்திய அமெரிக்க மற்றும் கரீபியன் கால்பந்துக் கூட்டமைப்பின் தங்கக்கோப்பைப் போட்டிகளில் மூன்றுமுறை (*1963*, *1969*, *1989*) வெற்றி பெற்றுள்ளது. நடு அமெரிக்க நாடுகளின் கோப்பையை ஏழு முறை வென்றுள்ளது. நான்கு முறை பங்கேற்ற கோபா அமெரிக்கா போட்டிகளில் 2001இலும் 2004இலும் காலிறுதிக்கு முன்னேறியுள்ளது.  

## மேற்சான்றுகள்
# தூங்கா நகரம் (திரைப்படம்)



***தூங்கா நகரம்*** 2011 இல் வெளிவந்த தமிழ்த் திரைப்படமாகும். இத்திரைப்படத்தில் விமல், பரணி, நிதாந்த், அஞ்சலி ஆகியோர் முக்கிய கதாப்பாத்திரத்தில் நடித்திருந்தனர்.  

கிளவுட் நைன் மூவீஸ் நிறுவனத்தினால் தயாநிதி அழகிரி இப்படத்தினை தயாரித்தார்.  

## கதாப்பாத்திரம்
- விமல் - தவுட்டுராஜா/(கண்ணன்)
- அஞ்சலி - கலைவாணி/(ராதா, தெரு திரிஷா)
- பரணி - அய்யாவு
- கௌரவ் நாராயணன் - ராஜாமணி
- நிசாந்த் - மாரியப்பன்
- வி. என். சிதம்பரம் - சிதம்பரம் (கலைவாணி அப்பா)
- அருண் குமார்
- சுப்பு பஞ்சு
; சிறப்புத் தோற்றம்  
- வடிவேலு (நடிகர்)
- மதுமிதா
- சிங்கம்புலி
# தட் அவக்வர்ட் மொமென்ட்



**தட் அவக்வர்ட் மொமென்ட்** ( இது ஒரு 2014ம் ஆண்டு வெளியான அமெரிக்கா நாட்டு நகைச்சுவை காதல் திரைப்படம், இந்த திரைப்படத்தை **டோம் கோர்மிக்கன்** எழுதி இயக்கயுள்ளார். சாக் எபிரோன், மைல்ஸ் டெல்லர், மைக்கேல் பி ஜோர்டான், இடோஜென் பூட்ஸ், மெக்கன்சி டேவிஸ் மற்றும் ஜெசிகா லூகாஸ் நடித்துள்ளார்கள்.  

ஜனவரி மாதம் 21ம் திகதி லாஸ் ஏஞ்சல்ஸ் நகரில் மட்டும் **தட் அவக்வர்ட் மொமென்ட்** திரைப்படம் வெளியானது. ஜனவரி மாதம் 31ம் திகதி அமெரிக்கா முழுவதும் வெளியானது.  

## கதை
இந்த திரைப்படம் மூன்று நண்பர்களைப் பற்றிய கதையாகும்.  

## நடிகர்கள்
- சாக் எபிரோன் - ஜேசன்
- மைல்ஸ் டெல்லர் - டேனியல்
- மைக்கேல் பி ஜோர்டான் - மிகி
- இடோஜென் பூட்ஸ் - எல்லி
- மெக்கன்சி டேவிஸ் - செல்சியா
- ஜெசிகா லூகாஸ் - வேரா
- எமிலி மேட் - கிரிஸ்டி
- ஜோஷ் பைஸ் - பிரெட்
# எத்தன்



**எத்தன்** 2011ல் வெளிவந்த இந்தியத் திரைப்படமாகும். விமல், சனுசா, ஜெயப்பிரகாசு, மயில்சாமி, மனோபாலா ஆகியோர் நடித்திருந்தனர்.  

## நடிகர்கள்
- விமல் (நடிகர்) - சத்யமூர்த்தி
- சனுஷா - செல்வி
- ஜெயப்பிரகாசு - டிகே
- சிங்கம்புலி - வீரசிங்கம்
- மயில்சாமி
- மனோபாலா
- எம். எசு. பாசுகர்
- இளவரசு
- சந்தான பாரதி செல்வி தந்தை

## ஆதாரம்
# நெய்பர்ஸ் (திரைப்படம்)



**நெய்பர்ஸ்** 2014ம் ஆண்டு வெளியாகவுள்ள அமெரிக்கா நாட்டு நகைச்சுவை திரைப்படமாகும். இந்த திரைபடத்தை நிக்கோலஸ் ச்டோல்லேர் இயக்கயுள்ளார் மற்றும் **ஆண்ட்ரூ ஜே கோஹன், பிரெண்டன் ஓ'பிரையன்** கதை எழுதியுள்ளார். இந்த திரைப்படத்தில் சாக் எபிரோன் மற்றும் சேத் ரோகன் கதாநாயகர்களாக நடித்துள்ளார்கள்.  

## முன்னோட்டம்
இந்த திரைப்படத்தின் முன்னோட்டக்காட்சி செப்டம்பர் 3ம் திகதி வெளியனது. இந்த திரைப்படம் மே 9ம் திகதி வெளியாகவுள்ளது.  

## நடிகர்கள்
- சாக் எபிரோன்
- சேத் ரோகன்
- ரோஸ் பைரன்
- டேவ் பிராங்கோ
# பள்ளிப்புறம் கோட்டை



**பள்ளிப்புறம் கோட்டை** அல்லது **பள்ளிபுரம் கோட்டை** இந்தியாவின் கேரளத்தில் வைப்பின் தீவின் வடக்கே, எறணாகுளம் மாவட்டத்தில் பள்ளிப்புறம் நகரில் உள்ளது. இந்த கோட்டையை 1503-ஆம் ஆண்டில் போர்த்துக்கீசர் கட்டினர்.. இக் கோட்டையே இந்தியாவில் எஞ்சியுள்ள போர்த்துக்கேயக் கோட்டைகளுள் மிகப்பழைய கோட்டை ஆகும். 1661 ஆம் ஆண்டில் இக்கோட்டையைப் போர்த்துக்கேயரிடம் இருந்து கைப்பற்றிய ஒல்லாந்தர் (நெதர்லாந்துக்காரர்கள்) இதை 1789 ஆம் ஆண்டு திருவிதாங்கூர் அரசுக்கு விற்றனர். இக்கோட்டை வைப்பீன் தீவின் வடக்கு அந்தலையில் அமைந்துள்ளது. அறுகோண வடிவம் கொண்ட இக்கோட்டை பொதுவாக "அயிக்கோட்ட" அல்லது "அலிக்கோட்ட" என்று உள்ளூர் மக்களால் அழைக்கப்படுகின்றது.  

## கோட்டையின் அமைப்பு
இக்கோட்டை அறுகோணத் தள வடிவம் கொண்டது. தரைத் தளம் நிலத்தில் இருந்து ஐந்து அடிகள் உயரத்தில் அமைந்துள்ளது. இதன் கீழுள்ள அறை வெடிமருந்து களஞ்சியப்படுத்துவதற்குப் பயன்பட்டது. இதன் வளைவு வடிவ வாயில்களின் கதவு நிலைகளும், மேற்பகுதியும் நுணுக்கமாக அழகூட்டப்பட்டிருந்தன. அங்கே 3'3" அளவுகளைக் கொண்ட சதுர வடிவான கிணறு ஒன்றும் காணப்படுகிறது. இக்கோட்டை பயன்பாட்டில் இருந்த காலத்தில் இங்கிருந்தே நல்ல தண்ணீர் பெறப்பட்டது.  

வடக்குப் புறத்தில் உள்ள ஒரு நுழைவழி நிலவறைக்கு இட்டுச் செல்கிறது. அங்கு காணப்படும் வட்ட வடிவமான ஒரு கற்பலகை காணப்படுகிறது. மேலுள்ள இரண்டு தளங்களையும் தாங்கிய தூண் இதன்மேலேயே தாங்கப்பட்டிருந்தது. கோட்டையின் ஆறு முகங்களில் ஒவ்வொன்றும் 32 அடி நீளமும், 34 அடி உயரமும் கொண்டது. சுவர்களின் தடிப்பு ஆறு அடி. ஒவ்வொரு பக்கத்திலும் ஒன்றன்மேல் ஒன்றாக மூன்று சாளரத் துளைகள் உள்ளன. நடுத்துளை 2’ x 2’ அளவு கொண்டது. இக்கோட்டை அதன் எல்லாப் பக்கங்களையும் பாதுகாப்பதற்குப் பல பீரங்கிகளைக் கொண்டு இருந்திருக்கக்கூடும். உட்புறம் இருந்து நிலவறைக்குச் செல்வதற்கும் ஒரு வழி உள்ளது.  

இக்கோட்டை, செம்புரைக்கல், சுண்ணாம்பு, மரம் ஆகியவற்றைப் பயன்படுத்திக் கட்டப்பட்டது. சுவர்களில் தடிப்பான சாந்து பூசப்பட்டுள்ளது.  

## மற்ற சுற்றுலாத் தலங்கள்
- இந்த கோட்டைக்கு அருகில் உள்ள பள்ளிப்புறம் கத்தோலிக்க தேவாலயம், கிறிஸ்தவர்களுக்கு முக்கியமான சுற்றுலாத் தளம்
- செறாயி கடற்கரை, 4 கி. மீ தொலைவில் உள்ளது.
- தோமாஸ்லீஹா - இந்தியாவில் முதலி எழுப்பப்பட்ட கிறிஸ்தவ தலம் என்று கருதுகின்றனர். இது ஒரு கி.மீ தொலைவில் உள்ளது.
- கோட்டப்புறம் 4 கி.மீ.
- கொடுங்கல்லூர் 10 கி. மீ.

## சென்று சேர்வதற்கான வழி
நீர்வழியிலும், தரை வழியிலும் சென்று சேர்வதற்கு போக்குவரத்து வசதி உள்ளது.  
- அருகில் உள்ள விமான நிலையம்: நெடும்பாசேரி பன்னாட்டு விமான நிலையம் - 20 கிலோமீட்டர் தொலைவில்
- அருகில் உள்ள ரயில் நிலையம்: ஆலுவை, அங்கமாலி
- அருகில் உள்ள பேருந்து நிலையம்: கொடுங்கல்லூர், பறவூர்
- அருகில் உள்ள கடற்கரை நகரம்: செறாயி
# உண்டியல் பணம் அனுப்பும் முறை

**உண்டியல் பணம் அனுப்பும் முறை** என்பது ஒரு இடத்தில் இருந்து இன்னுமொரு இடத்துக்கு பணத்தை அனுப்ப தெற்காசியர்கள் பயன்படுத்தும் ஒரு முறை ஆகும். குறிப்பாக புகலிட நாடுகளில் இருந்து தாயகப் பகுதிகளுக்கு சட்டத்திற்குப் புறம்பான வழியில் (ஹவாலா) பணம் அனுப்புவதை குறிக்கிறது.  

## முறை
பணம் அனுப்ப விரும்பும் ஒருவர் அவருக்கு அருகாமையில் இருக்கும் பணம் அனுப்பும் நிறுவனம் அல்லது முகவரிடம் செல்வார். பெரும்பாலும் அவர்கள் சமூகத்தில் அறியப்பட்டவர்களாக, நம்பிக்கை வாய்ந்தவர்களாக இருப்பர். அவர் தான் அனுப்ப விரும்பும் தொகையையும், அனுப்ப விரும்பும் நபரின் தொடர்புகளையும் வழங்குவார். அன்றைய பண மாற்று விகிதத்துக்கு ஏற்ப எவ்வளவு பணம் கொடுக்கப்படும் என்று பற்றுச்சீட்டு அல்லது உறுதி வழங்கப்படும். இந்தச் சேவைக்கு ஒரு கட்டணம் வசூலிக்கபடும். இந்த நிறுவனத்தின் கிளை அல்லது முகவர் அனுப்பப்பட வேண்டியவருக்கு அருகாமையில் இருப்பார். அவர்கள் சென்று பணத்தை உரியவருக்கு வழங்குவர்.  

## நன்மைகள்
- பெரும்பாலும், உண்டியல் முறையில் பணம் அனுப்ப வங்கிகளிலும் பார்க்க குறைந்த செலவு எடுக்கும்.
- வங்கிகளை விட வேகமாகப் பணம் உரியவருக்கு அனுப்பப்படும்.
- நாணய மாற்று விகிதம் வங்கிகளில் கிடைப்பதைவிட அதிகமாக இருக்கும்.
- சிலசமயங்களில் வீட்டிற்கே வந்து பணப்பட்டுவாடா செய்யப்படும்.

## தீமைகள்
- தீவிரவாதச் செயல்களைச் செய்வதற்கான நிதி இவ்வழிகளின் மூலம் நடைபெறுகிறது.
- இந்தப் பணப்பறிமாற்றம் அரசு நிறுவனங்கள் அல்லாது அங்கீகாரம் பெறாத நிறுவங்கள் வழியாக நடைபெறுவதால் அரசுக்கு வருவாய் இழப்பு ஏற்படுகிறது.
- வாடிக்கையாளர் ஏமாற்றப்படுவதற்கான வாய்ப்புகளும் உள்ளன.

## உசாத்துணைகள்
- The Impact of International Informal Banking on Canada: A Case Study of Tamil Transnational Money Transfer Networks (Undiyal), Canada/Sri Lanka
# சோச்சி


**சோச்சி** (*Sochi*, ) உருசியாவின் கிராஸ்னதார் பிரதேசத்தில் கருங்கடலோரம் அமைந்துள்ள நகரமாகும். இது சியார்சியா/அப்காசியாவிற்கும் உருசியாவிற்குமான எல்லைக்கருகே அமைந்துள்ளது. சோச்சியின் ஆளுகையில் அமைந்துள்ள நிலப்பகுதிகள் அடங்கிய பெரும் சோட்சியின் பரப்பளவு ஆகும். சோச்சி நகரத்தின் பரப்பளவு ஆகும். இது உருசியாவின் மிகப்பெரிய மனமகிழ்வு நகரமாக உள்ளது. உருசியாவில் அயன அயல் மண்டல வானிலை நிலவும் சில நகரங்களில் ஒன்றாக விளங்குகிறது. குளிர்காலம் மிதமாகவும் வேனில் காலம் வெப்பமாகவும் காணப்படுகிறது.  

அண்மையில் உள்ள பனிச்சறுக்கு மனமகிழ்விடமான ரோசா குத்தோரில் மலைசார்ந்த நிகழ்வுகள் நடக்க, சோச்சி 2014ஆம் ஆண்டிற்கான 22வது குளிர்கால ஒலிம்பிக் விளையாட்டுக்கள் மற்றும் 11வது குளிர்கால மாற்றுத் திறனாளிகள் ஒலிம்பிக் விளையாட்டுக்களை ஏற்று நடத்தியது. மேலும் உருசிய பார்முலா 1 கிராண்டு பிரீ போட்டிகள் 2014 ஆண்டுமுதல் குறைந்தது 2020 வரை நடத்த திட்டமிடப்பட்டுள்ளது; 2018 உலகக்கோப்பை கால்பந்துப் போட்டிகள் நடக்கும் நகரங்களில் ஒன்றாகவும் இது தேர்ந்தெடுக்கப்பட்டுள்ளது. தரைவழிப் போக்குவரத்திற்கு பேருந்துகள் பயன்படுத்தப்படுகின்றன. இது நான்கு மாவட்டங்களாகப் பிரிக்கப்பட்டுள்ளது.  

## மேற்சான்றுகள்
# ஒசுதுர்க் கோட்டை


**ஒசுதுர்க் கோட்டை** (Hosdurg Fort) அல்லது **ஈக்கேரிக் கோட்டை** என அறியப்படும் கோட்டை இந்தியாவின் கேரள மாநிலத்தில் காசர்கோடு மாவட்டத்தில் உள்ள கன்கங்காட் என்னும் இடத்தில் அமைந்துள்ளது. இது வட்டமான கொத்தளத்தோடு கூடியது. ஈக்கேரியின் கெலடி நாயக்கர் வம்சத்தைச் சேர்ந்த சோமசேகர நாயக்கர் இக்கோட்டையைக் கட்டினார். இவர் இப்பகுதியில் கட்டிய பல கோட்டைகளுள் இதுவும் ஒன்று. இக்கோட்டை இப்போது அழிந்த நிலையில் உள்ளது.
# கண்ணாடிப் பூக்கள்



***கண்ணாடிப் பூக்கள்*** என்பது 2005ல் வெளியான தமிழ்த் திரைப்படமாகும். இதனை சாஜகான் இயக்கியிருந்தார். இத்திரைப்படத்தில் ரா. பார்த்திபன், காவேரி, சரத் பாபு, ஆனந்த் ராஜ், நிழல்கள் ரவி ஆகியோர் முக்கியக் கதாப்பாத்திரத்தில் நடித்திருந்தனர்.  

## கதாப்பாத்திரம்
- ரா. பார்த்திபன் - சத்திவேல்
- காவேரி - மீரா
- ராஜ்கபூர்
- பாத்திமா பாபு
- பிரமீட் நடராஜன்
- சரத் பாபு
- பொன்னம்பலம் (நடிகர்)
- அஸ்வின் தம்பி - வாசுதேவன்

## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)
# காவேரி (நடிகை)



**காவேரி** என்றும் கல்யாணி என்றும் அறியப்படுபவர், இந்திய திரைப்பட நடிகையாவார். இவர் 1986ல் மலையாளத் திரைப்படத்துறையில் குழந்தை நட்சத்திரமாக நடித்தார். அதன் பின்பு எண்ணற்ற மலையாளம், தமிழ், தெலுங்கு மற்றும் கன்னடம் ஆகிய தென்னிந்திய திரைப்படங்களில் நடித்துள்ளார். துணை நடிகையாக மலையாளம், தமிழ்த் திரைப்படங்களில் நடித்துள்ளார். சிறந்த நடிகைக்கான நந்தி விருதினை பெற்றவர்.  

இயக்குநர் சூர்யா கிரண் என்பவரை மணந்த இவர் தற்போது அவரைப் பிரிந்து வாழ்கிறார். இவரது முன்னாள் கணவன் சூர்யா கிரண் 48வது வயதில், 2024 மார்ச் 11 அன்று சென்னையில் உள்ள ஒரு மருத்துவமனையில் இறந்தார்.  

## சில திரைப்படங்கள்

- கண்ணுக்குள் நிலவு
- அப்பு
- நினைக்காத நாளில்லை
- சமுத்திரம்
- புன்னகைப் பூவே
- காசி
- குட்டிப்பிசாசு

## தொலைக்காட்சியில்
இவர் சன் தொலைக்காட்சியில் தியாகம் என்ற தொடரில் அபிராமி என்ற கதாப்பாத்திரத்தில் நடித்துள்ளார். to 1.30 PM
# சரத் பாபு


**சரத்பாபு** (*Sarath Babu*, 31 சூலை 1951 – 22 மே 2023) தென்னிந்தியத் திரைப்பட நடிகராவார். இவர் தமிழ், தெலுங்கு, கன்னடம், மலையாளம் ஆகிய மொழித் திரைப்படங்களில் நடித்துள்ளார். 1973-இல் தெலுங்குத் திரைத்துறையில் நடிகனானார். அதன்பின்பு தமிழில் பட்டினப்பிரவேசம் என்ற கே. பாலசந்தரின் திரைப்படத்தில் நடித்து தமிழுக்கு அறிமுகமானார். இது வரை 200இற்கும் மேற்பட்ட திரைப்படங்களில் துணை நடிகராக நடித்துள்ளார். சிவாஜி கணேசன், கமல்ஹாசன், ரஜினிகாந்த், சிரஞ்சீவி ஆகியோரோடு இணைந்து நடித்துள்ளார்.  

## தனிப்பட்ட வாழ்க்கை
சத்தியம் பாபு தீக்சிதுலு என்ற இயற்பெயர் கொண்ட சரத் ​​பாபு 31 சூலை 1951-இல் பிறந்தார்.  

ஏப்ரல் 2023 இல், சரத்பாபு கடுமையான நோயால் பாதிக்கப்படுவதாகத் தெரிவிக்கப்பட்டது. இந்நோய் காரணமாக இவர் மே 3 அன்று இறந்துவிட்டார் என்றும் பல வதந்திகள் வந்தன. இருப்பினும், இவர் உயிருடன் இருப்பதாகவும், சிகிச்சை பெற்று வருவதாகவும் செய்திகள் உறுதி செய்தன. இவரது உறவினர்கள், பொதுமக்களிடம் சமூக ஊடக அறிக்கைகளை நம்ப வேண்டாம் என்று அறிவித்திருந்தனர்.}}  

## இறப்பு
உடல் நலக் குறைவால் ஐதராபாத்தில் உள்ள மருத்துவமனையில் சிகிச்சை பெற்றுவந்த சரத்பாபு 2023 மே 22 அன்று தனது 71-ஆவது அகவையில் இறந்தார்.  

## நடித்த திரைப்படங்கள்
**தமிழ்த் திரைப்படங்கள்**  
- பட்டினப்பிரவேசம் (1977)
- நிழல் நிஜமாகிறது (1978)
- முள்ளும் மலரும் (1978)
- நினைத்தாலே இனிக்கும் / அந்தமைன அனுபவம் (1979)
- உதிரிப்பூக்கள் (1979)
- சரணம் ஐயப்பா (1980)
- நெற்றிக்கண் (1981)
- 47 நாட்கள் / 47 ரோஜூலு (1981)
- ஈரவிழிக் காவியங்கள் (1982)
- சட்டம் (1983)
- மனக்கணக்கு (1986)
- அண்ணாமலை (1992)
- முத்து (1995)
- லவ் பேர்ட்ஸ் (1996)
- ஆளவந்தான் (2001)
- பாபா (2002)
- பாரிஜாதம்
- வெள்ளித்திரை (2008)
- மாசாணி (2013)

**தெலுங்குத் திரைப்படங்கள்**  
- இதி கத காடு (1979)
- குப்பெடு மனசு / நூல் வேலி (1979)
- சுருங்கர ராமுடு (1979)
- மூடு முல்ல பந்தம் (1980)
- சாகர சங்கமம் / சலங்கை ஒலி (1983)
- சுவாதி முத்யம் / சிப்பிக்குள் முத்து (1986)

### குரலொலி
**சரத் ​​பாபு குரலொலி தந்த திரைப்படங்களின் பட்டியல்**

| ஆண்டு | தலைப்பு | நடிகர் | குறிப்புகள் |
| --- | --- | --- | --- |
| 1981 | *நண்டு* | சுரேஷ் | } |
# ஐசோபிரீன்



CH<sub>2</sub>=C(CH<sub>3</sub>)CH=CH<sub>2</sub> என்ற மூலக்கூற்றுச் சூத்திரத்தையுடைய ஒரு சேதனச் சேர்மமே **ஐசோபிரீன்** ஆகும். இது தாவரங்களால் அதிகமாக உற்பத்தி செய்யப்படும் இலகுவாக ஆவியாகக்கூடிய ஒரு திரவமாகும். இது தனியே ஐதரசனையும் கரிமத்தையும் மாத்திரம் கொண்டிருப்பதால் இது ஒரு ஐதரோகார்பனுமாகும்.  

## இயற்கையில் ஐசோபிரீன்

இறப்பரின் (பொலி ஐசோபிரீன்) ஒருபகுதியம் ஐசோபிரீனாகும். ஐசோபிரீன் பல தாவரங்களாலும் உற்பத்தி செய்யப்படுகின்றது. ஒவ்வொரு வருடமும் 600 மில்லியன் தொன் ஐசோபிரீன் தாவரங்களால் உற்பத்தி செய்யப்படுகின்றது. வளிமண்டலத்துக்குள் வெளியிடப்படும் ஐதரோகார்பன் அளவில் மூன்றிலொரு பகுதி ஐசோபிரீனிலிருந்து வருகின்றது. வளிமண்டலத்தில் ஐசோபிரீன் இலகுவாகப் பிரிகையடைந்து விடும். ஐசோபிரீன் வளியில் தாக்கமடையும் போது வளியில் புகைமூட்டமான ஒரு தோற்றத்தை ஏற்படுத்துகின்றது. யூக்கலிப்டஸ் போன்ற தாவரங்களால் ஐசோபிரீன் அதிகம் உருவாக்கப்படுகின்றது. வளியில் ஓசோன் வாயுவின் செறிவை ஐசோபிரீன் பாதிக்கும் தன்மையுடையது. எனினும் இது படை மண்டல ஓசோனில் தாக்கம் செலுத்தாது. சாதாரண வளியில் ஐசோபிரீன் கலக்கப்பட்டால் ஓசோனின் அளவை இது குறைக்கின்றது. நைதரசனின் ஒக்சைட்டுகள் (NO<sub>x</sub>) வளியில் காணப்பட்டால் ஐசோபிரீன் அதனோடு தாக்கமடைந்து ஓசோனை விடுவிக்கின்றது. எனினும் ஐசோபிரீன் இயற்கையான பொருளாகையால் அது ஒரு வளி மாசாகக் கருதப்படுவதில்லை. எனினும் NO<sub>x</sub> ஒரு வளி மாசாகும்.  

### தாவரங்களில் ஐசோபிரீன்

தாவரங்கள் தமது பச்சையுருமணிகள் மூலம் ஐசோபிரீனை உற்பத்தி செய்கின்றன. இது MEP வழிமுறை மூலம் உற்பத்தியாக்கப்படுகின்றன. பச்சையுருமணியில் ஐசோபிரீன் தொகுப்பி மூலம் இது உருவாக்கப்படுவதுடன் ஃபொஸிமிடோமைசின் மூலம் இவ்வுற்பத்தி நிறுத்தப்படுகின்றது. ஐசோபிரீன் 40&nbsp;°C வெப்பநிலையிலேயே வினைத்திறனுடன் உற்பத்தி செய்யப்படுகின்றது. இத்தொழிற்பாடே ஐசோபிரீன் தாவரங்களை அதிக வெப்பநிலையிலிருந்து பாதுகாக்கின்றது என்ற அனுமானத்துக்குக் காரணமாகும்.  

### தாவரங்களுக்குப் பயன்படும் விதம்

அதிக வெப்பநிலையிலிருந்து தம்மைப் பாதுகாக்கத் தாவரங்கள் ஐசோபிரீனை உருவாக்குகின்றன. எனினும் 40 °Cக்கு மேற்பட்ட வெப்பநிலையிலிருந்து ஐசோபிரீனால் வினைத்திறனாக தாவரங்களினைப் பாதுகாக்க இயலாது. தாவரத்தினுள் அதிக வெப்பநிலை வீச்சை ஐசோபிரீன் தடுக்கின்றது. அணு ஒக்சிசன், ஓசோன் போன்ற அதிக தாக்குதிறனுடைய ஒக்சிசன் வகைகளிலிருந்து இது தாவரங்களைப் இரசாயன ரீதியில் பாதுகாப்பதாக அறியப்பட்டுள்ளது.  

## தொழிற்சாலை உற்பத்தி

இறப்பரிலிருந்தே முதன் முதலாகப் பிரித்தெடுக்கப்பட்டது. இறப்பரை ஒக்சிசனற்ற சூழ்நிலையில் அதிக வெப்பநிலைக்குட்படுத்துவதன் மூலம் ஐசோபிரீனைப் பிரித்தெடுக்கலாம். எத்திலீன் உற்பத்தியில் பக்க விளைபொருளாக ஐசோபிரீன் உருவாகின்றது. ஒவ்வொரு வருடமும் 800000 தொன் ஐசோபிரீன் உற்பத்தி செய்யப்படுகின்றது. ஐசோபிரீன் பிரதானமாக செயற்கை இறப்பரை உருவாக்கவே பயன்படுத்தப்படுகின்றது. இறப்பரானது ஒரு இலட்சம் தொடக்கம் ஒரு மில்லியனுக்கும் மேற்பட்ட மூலக்கூற்றுத் திணிவுடைய ஐசோபிரீனாலான மிகப் பெரும் நீண்ட பல்பகுதியமாகும். இரசாயன ரீதியாக இறப்பர் ஒரு பொலி-ஐசோபிரீனாகும்.  

## வெளியிணைப்புகள்
- Report on Carcinogens, Eleventh Edition; U.S. Department of Health and Human Services, Public Health Service, National Toxicology Program
- Science News article describing how isoprene released by plants is converted to light-scattering aerosols
# ஜெயமாலினி


**ஜெயமாலினி** தென்னிந்திய திரைப்பட நடிகையாவார். இவர் திரைப்படங்களில் குத்தாட்டப் பாடல் மூலம் பிரபலமானார். இவர் 500க்கும் மேற்பட்ட தெலுங்கு, தமிழ், மலையாளம், கன்னடம் மற்றும் இந்தி திரைப்படங்களில் நடித்துள்ளார்.  

## இளமைக் காலம்
ஜெயமாலினி 1958 டிசம்பர் 22ல் ஆந்திர மாநிலத்தில் பிறந்தார்.  

## திரைப்படம்
### தமிழ்
- *அன்புக்கு நான் அடிமை*
- *அன்னை ஓர் ஆலயம் (திரைப்படம்)*
- *அந்த ஒரு நிமிடம்* (1985)
- *டாக்டர். சிவா* (1975)
- *என்னைப் பார் என் அழகைப் பார்*
- *கந்தர்வக் கன்னி*
- *கர்ஜனை* (1981)
- *குரு* (1980)
- *குடும்பம் (1967 திரைப்படம்)*
- *நாம் இருவர்*

## ஆதாரம்
# அல்லரி நரேஷ்



**அல்லரி நரேஷ்** தெலுங்குத் திரைப்பட நடிகராவார். இவர் இயக்குநரும், தயாரிப்பாளரான ஈ. வி. வி. சத்தியநாராயணனின் மகனாவார்.  

இவர் தமிழ்நாட்டிலுள்ள சென்னையில் பிறந்தவர். டி. நகர் சிரீ எம். வெங்கடசுப்பு ராவ் மெட்ரிக்குலேசன் உயர் நிலைப் பள்ளியில் படித்தார்.  

இவர் சிறந்த நடிகருக்கான நந்தி விருது, சிறந்த நடிகருக்கான பிலிம்பேர் விருது  

## திரைப்படம்
| No | ஆண்டு | படம் | கதாப்பாத்திரம் | குறிப்பு |
| --- | --- | --- | --- | --- |
| 1 | 2003 | *குறும்பு (திரைப்படம்)* | ரவி |  |
| 2 | 2011 | *போராளி (திரைப்படம்)* | நல்லவன் | தமிழ் தெலுங்கில் மொழிமாற்றம் செய்யப்பட்டது |

## ஆதாரம்

## வெளி இணைப்பு
# சாக் எப்ரான்



**சாக் எபிரோன்** இவர் ஒரு ஐக்கிய அமெரிக்க நடிகர் மற்றும் பாடகர் ஆவார். இவர் 2006ம் ஆண்டு ஹை ஸ்கூல் மியூசிகல் என்ற திரைப்படத்தில் நடித்ததன் மூலம் மிகவும் பரிசியமான நடிகர் ஆனார்.  

## ஆரம்பகால வாழ்க்கை

இவர் ஒரு சாதாரண நடுதரகுடும்பதில் சன் லஸ் ஓபிஸ்போ, கலிபோர்னியாவில் பிறந்து, அர்ரோயோ கரண்டே கலிபோர்னியாவில் வளந்தார். இவரின் தந்தை **டேவிட் எபிரோன்**ஒரு மின் நிலையத்தில் மின் பொறியாளர் ஆவார் மற்றும் இவரின் தாய் ஸ்டார்ல பேஸ்கட் அதே மின் நிலையத்தில் பணிபுரிந்த ஒரு செயலாளர் ஆவார். இவருக்கு டிலான் என்ற சகோதரர் உண்டு.  

## தொழில்
2002ம் ஆண்டு பிறேப்லி என்ற தொலைக்காட்சி தொடரில் சிறப்புத் தோற்றத்தில் நடித்தார். அதை தொடர்ந்து கார்டியன், ER போன்ற பல தொடர்களில் நடித்தார்.  

2007ம் ஆண்டு டிஸ்னி சேனல் தயாரித்த ஹை ஸ்கூல் மியூசிகல் திரைப்படத்தில் நடித்தார், இந்த திரைப்படம் இவருக்கு மிக வெற்றி திரைப்படமாகும். இந்த திரைப்படத்தில் நடித்ததன் மூலம் பல விருதுகளை வென்றார். ஹை ஸ்கூல் மியூசிகல் திரைப்பட வரிசையில் 3 பகுதிகள் நடித்தார் என்பது குறிப்படத்தக்கது. அதை தொடர்ந்து 17 அகெய்ன், தட் அவக்வர்ட் மொமென்ட், நெய்பர்ஸ் போன்ற பல வெற்றி திரைப்படங்களில் நடித்தார்.  

இவர் தற்பொழுது நெய்பர்ஸ் என்ற திரைப்படத்தில் நடித்துகொண்டு இருக்கின்றார். இந்த திரைப்படம் விரைவில் திரைக்கு வர இருகின்றது.  

## திரைப்படம்
இவர் நடித்த திரைப்படங்கள் சில:  
- மெலிண்டா வேர்ல்ட்
- மிராக்கிள் ரன்
- டெர்பி ஸ்டாலியனில்
- ஹை ஸ்கூல் மியூசிகல் - நிக்கலோடியோன் இங்கிலாந்து கிட்ஸ் சாய்ஸ் விருது சிறந்த தொலைக்காட்சி நடிகர், 5 விருதுகளுக்கு பரிந்துரை செய்யப்பட்டு 4 விருதுகளை வென்றார்.
- ஹேர்ஸ்பிரே - 13 விருதுகளுக்கு பரிந்துரை செய்யப்பட்டு 7 விருதுகளை வென்றார்.
- ஹை ஸ்கூல் மியூசிகல் 2 – 7 விருதுகளுக்கு பரிந்துரை செய்யப்பட்டு 4 விருதுகளை வென்றார்.
- ஹை ஸ்கூல் மியூசிகல் 3 – 10 விருதுகளுக்கு பரிந்துரை செய்யப்பட்டு 7 விருதுகளை வென்றார்.
- 17 Again – 6 விருதுகளுக்கு பரிந்துரை செய்யப்பட்டு 3 விருதுகளை வென்றார்.
- தட் அவக்வர்ட் மொமென்ட்
- நெய்பர்ஸ்
# நிகிதா துக்ரல்



**நிகிதா துக்ரல்** (பிறப்பு சூலை 6, 1981) இந்தியத் திரைப்பட நடிகையும், வடிவழகியுமாவார். இவர் தமிழ், தெலுங்கு, மலையாளம் மற்றும் இந்தி திரைப்படங்களில் நடித்துள்ளார். இவர், வெங்கட் பிரபு இயக்கிய சரோஜா திரைப்படத்தில் இடம்பெற்ற *கோடான கோடி* என்ற குத்துப் பாடலின் மூலமாகப் பிரபலமானார்.  

## திரைப்படங்கள்
### தமிழ்த் திரைப்படங்கள்
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2003 | *குறும்பு* | அபர்ணா | தமிழ் |  |
| 2004 | *சத்ரபதி* | பிரியா | தமிழ் |  |
| 2005 | *வெற்றிவேல் சக்திவேல்* | மஞ்சு | தமிழ் |  |
| 2011 | *முரண்* | இந்து | தமிழ் |  |
| 2013 | *அலேக்ஸ் பாண்டியன்* | காயத்ரி | தமிழ் |  |

## ஆதாரம்
# பூனம் பஜ்வா



**பூனம் பஜ்வா** (பிறப்பு 5 ஏப்ரல் 1989) இந்தியத் திரைப்பட நடிகையாவார். இவர் தமிழ், தெலுங்கு மொழித் திரைப்படங்களில் நடித்துள்ளார். இவர் பிறப்பால் பஞ்சாபி குடும்பத்தைச் சேர்ந்தவர். 2005 ஆம் ஆண்டில் தெலுங்கு திரைப்படத்தில் நடிக்க ஆரம்பித்தார். பிறகு 2008ல் ஹரி இயக்கத்தில் சேவல் படத்தில் நடித்து தமிழுக்கு அறிமுகமானார். இவர் திரைப்படங்களில் நாயகியாகவும், துணை நடிகையாகவும் நடித்துள்ளார்.  

## திரைப்படம்
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2008 | *சேவல்* | தமிழ் |  |  |
| 2008 | *தெனாவெட்டு* | தமிழ் |  |  |
| 2010 | *கச்சேரி ஆரம்பம்* | தமிழ் |  |  |
| 2010 | *துரோகி* | தமிழ் |  |  |
| 2011 | *தம்பிக்கோட்டை* | கனக அமிர்தலிங்கம் | தமிழ் |  |
| 2013 | *எதிரி எண் 3* | தமிழ், தெலுங்கு | படப்பிடிப்பில் |  |
| 2013 | *Kannaale Kannan* | தமிழ்
தெலுங்கு | படபிடிப்பில் |  |
| 2015 | *ஆம்பள* | தமிழ் | கௌரவத் தோற்றம் |  |
| 2015 | *Romeio Juliet* | தமிழ் | } |  |
# பிரண்டன்புர்கு வாயில்



**பிரான்டென்போர்க் வாயில்** (*Brandenburg Gate*, ) என்பது முன்னைய நகர வாயிலும், 18ம் நூற்றாண்டு பிற்பகுதியில் மீள்கட்டப்பட்ட புதுச்செவ்வியல் கட்டக்கலை வெற்றி வளைவும், தற்போது செருமனியின் நன்கு அறியப்பட்ட நில அமைப்பும் ஆகும்.  

இது பேர்லின் நகரின் மத்தியில் மேற்குப் பகுதியில் அமைந்துள்ளது. இது இரண்டாம் பிரட்ரிக் வில்லியம் அரசரினால் கட்டளையிடப்பட்டு, 1788 முதல் 1791 வரை சமாதான அடையாளமாக நிர்மானிக்கப்பட்டது. இரண்டாம் உலகப் போரின்போது குறிப்பிடத்தக்க சேதத்திற்கு உள்ளாகி, 2000 முதல் 2002 வரையான காலப்பகுதியில் முழுவதுமாக புணரமைக்கப்பட்டது.
# பைலக்குப்பே



**பைலக்குப்பே** (*Bylakuppe*, கன்னடம்: ಬೈಲಕುಪ್ಪೆ; திபெத்தியம்: བལཀུཔེ) இந்தியாவின் கருநாடக மாநிலத்தில் மைசூர் மாவட்டத்தில் அமைந்துள்ள ஒரு சிறிய நகரம்.  

இந்தியாவில் தஞ்சமடைந்த திபெத்தியர்களுக்காக, ஏற்படுத்தப்பட்ட பல குடியேற்றங்களில் இரண்டு அகதி மறுவாழ்வு மையங்கள் பைலக்குப்பேயில் உள்ளன. இத்தகைய குடியேற்றங்கள் லக்சும் சாம்டூப்ளிங்க் (1961 இல்) மற்றும் டிக்யி லார்சோ (1969 இல்) ஆகியோரால் அமைக்கப்பெற்றது. தென்னிந்திய மாநிலமான கர்நாடகாவில், மைசூர் மாவட்டத்தின் மேற்கே, குடகு மாவட்டத்தில் உள்ள குஷால்நகருக்கு 6 கி.மீ. தொலைவில் இக்குடியேற்றம் உள்ளது.  

## மக்கள்
இங்கு பெரும்பாலும் திபேத்தியர்களே வாழ்கின்றனர். 1998ஆம் ஆண்டு, மத்திய திபேத் நிர்வாக அமைப்பின் திட்டக்குழு எடுத்த மக்கள்தொகைக் கணக்கெடுப்பின்படி 10,727 திபெத்தியர்கள் பைலக்குப்பேயில் இருந்தார்கள். புத்த விகாரையில் உள்ள திபெத்திய புத்த பிக்குகளும் இந்த எண்ணிக்கையில் அடங்குவார்களா என்று சரியாகத் தெரியவில்லை. இந்தியா வந்த திபேத்திய அகதிகளுக்காக 1959 ஆம் ஆண்டு கர்நாடக மாநில அரசால் ‘லீசாக’ அளிக்கப்பட்ட நிலங்களில் குடியேறியுள்ள திபேத்தியர்களின் தற்போதைய எண்ணிக்கை ஏறத்தாழ 20,000 அளவில் இருக்கக்கூடும்.  

பைலகுப்பேயில் நிறைய விவசாயக் குடியேற்றங்கள் உள்ளன; உறைவிடங்கள் நெருக்கமாக உள்ளன; புத்த விகாரைகளும்,  
வழிபாட்டு இடங்களும் மிகுதியாகக் காணப்படுகின்றன. புத்தர் வழிபாட்டின் மரபுகளுக்கு ஏற்றவாறு தனித்தனியாக  
வழிபாட்டு மையங்களும், கல்வி மையங்களும் இங்கு உள்ளன. புத்தமதக் கல்வி மையங்களில் குறிப்பிடத்தக்கவை :  

- ஜெலுக்பா மரபில்:
  - சேரா (பெரிய அமைப்பு)
  - டஷிலுன்போ (சிறிய அமைப்பு)
- நிய்ங்மா மரபில்:
  - நாம்ட்ரோலிங் புத்தமதக் கல்வி மையம். (பொற்கோயில்)

புத்தமதத்தைப்பற்றிய மேற்படிப்புக்காகவும் இங்கு பல்கலைக்கழகங்கள் உள்ளன. இவற்றில் முக்கியமானவை ‘செராஜெ’, ‘செராமெ’ மற்றும் ‘நாலந்தா’ ஆகும்.  

## வசதிகள்
பைலகுப்பே ஒரு சிறு நகரமாகும். இங்கு ஒரு காவல் நிலையமும், வங்கிகள், தொலைபேசி இணைப்பகம் மற்றும் அஞ்சலகமும் உள்ளன. உணவு விடுதிகளும், தங்கும் விடுதிகளும் கூட உள்ளன. பேருந்து, ஆட்டோ மற்றும் கார் வசதிகளும் உண்டு.  

## போக்குவரத்து
பைலகுப்பே, மாநில நெடுஞ்சாலை எண்.88 இல் அமைந்துள்ளது. தென்னிந்தியாவின் பிற முக்கிய நகரங்களோடு சாலை இணைப்பு உள்ளது. மைசூரு, பெங்களூரு, மங்களூர், சென்னை மற்றும் பனாஜி ஆகிய நகரங்களில் இருந்து பேருந்து வசதி உள்ளது.  

பிற நகரங்களிலிருந்து பைலகுப்பேக்கு உள்ள தொலைவு(கி,மீ.களில்) :  
மைசூரு (82), பெங்களூரு (220), மங்களூர் (172), மண்ட்யா (122), சென்னை (585), ஹாசன் (80), மெர்காரா(36), காசர்கோடு (145).
# தூரம்


**தூரம்** என்பது இரு புள்ளிகளுக்கிடையிலான இடைவெளியைக் குறிக்கும். நடைமுறைக் கணிதப் பயன்பாட்டில் தூரம் என்பது இரு பொருட்களுக்கிடையிலான அல்லது புள்ளிகளுக்கிடையிலான பௌதீக நீளமாகும். எடுத்துக்காட்டாக இரு நாடுகளுக்கிடையிலான தூரம். யாதாயினுமொரு பயணமொன்றில் பயணப் பாதையினூடக இடம்பெற்ற மொத்த நகர்வைத் தூரம் எனக் குறிப்பிடலாம்.
# சிப்பாய் (2014 திரைப்படம்)



**சிப்பாய்** 2014ம் ஆண்டு திரைக்கு வரவிருந்த தமிழ் திரைப்படம். இந்த திரைபடத்தில் கதாநாயகனாக கௌதம் கார்த்திக் மற்றும் கதாநாயகியாக லட்சுமி மேனன் நடித்துள்ளார்கள். இந்த திரைப்படத்தை **சரவணன்** இயக்கயுள்ளார். இந்த திரைப்படத்துக்கு யுவன் சங்கர் ராஜா இசை அமைத்துள்ளார். இந்த திரைப்படத்தின் படப்பிடிப்பு ஏப்ரல் 25ம் திகதி 2013ம் ஆண்டு துவங்கப்பட்டது. பின்னர் பணப் பிரச்சனையால் படப் பிடிப்பு தொடர்ந்து நடக்கவில்லை. 2021இல் படப்படிப்பு மீண்டும் தொடங்கப்படுவதாக அறிவிப்பு வந்தது. ஆனால் இது வரை திரைப்படம் வெளி வரவில்லை.  

## நடிகர்கள்
- கௌதம் கார்த்திக்
- லட்சுமி மேனன்
- அஷ்வின் ராஜா
- விபா நடராஜன்
- மது